CELEX: 62020TN0371
Language: et
Date: 2020-06-15 00:00:00
Title: Kohtuasi T-371/20: 15. juunil 2020 esitatud hagi – Pollinis France versus komisjon

7.9.2020   
            
            
               ET
            
            
               Euroopa Liidu Teataja
            
            
               C 297/39
            
         
      15. juunil 2020 esitatud hagi – Pollinis France versus komisjon
      (Kohtuasi T-371/20)
      (2020/C 297/51)
      Kohtumenetluse keel: inglise
      
         Pooled
      
      
         Hageja: Pollinis France (Pariis, Prantsusmaa) (esindaja: advokaat C. Lepage)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Komisjoni vaikimisi tehtud otsus, millega jäeti rahuldamata viitenumbri GESTDEM all registreeritud dokumentidega tutvumise kordustaotlus vastavalt määruse nr 1049/2001 (1) artikli 8 lõikele 3;
               
            
                  —
               
               
                  mõista Euroopa Komisjonilt vastavalt kodukorra artikli 134 lõikele 1 hageja kasuks välja kohtukulud summas 3 000 eurot.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimese väite kohaselt rikutakse vaidlustatud otsusega määruse (EÜ) nr 1049/2001 artikli 4 lõiget 3, kuna Euroopa Komisjon ei põhjendanud otsustamisprotsessi kaitset käsitleva erandi kohaldamist.
               
            
                  2.
               
               
                  Teise väite kohaselt rikutakse vaidlustatud otsusega määruse (EÜ) nr 1049/2001 artikli 4 lõike 3 teist lõiku, kuna taotletud dokumentide avalikustamiseks on ülekaalukas avalik huvi ja taotletud dokumentidele peaks laienema „seadusandlike dokumentide“ parem kättesaadavus.
               
            
                  3.
               
               
                  Kolmanda väite kohaselt rikutakse vaidlustatud otsusega Euroopa Parlamendi ja nõukogu määruse (EÜ) nr 1367/2006 (2) artikli 6 lõiget 1, kuna määruse (EÜ) nr 1049/2001 artikli 4 lõikes 3 sätestatud erandit tuleks tõlgendada ja kohaldada eriti kitsalt, kui taotletud teave on seotud heitmetega keskkonda.
               
            
         (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (ELT 2001, L 145, lk 43).
      
         (2)  Euroopa Parlamendi ja nõukogu 6. septembri 2006. aasta määrus (EÜ) nr 1367/2006 keskkonnainfo kättesaadavuse, keskkonnaasjade otsustamises üldsuse osalemise ning neis asjus kohtu poole pöördumise Århusi konventsiooni sätete kohaldamise kohta ühenduse institutsioonide ja organite suhtes (ELT 2006, L 264, lk 13).